Document ID: 32001D0556

32001D0556
L 200/23
SLUŽBENI LIST EUROPSKE UNIJE
ODLUKA KOMISIJE
od 11. srpnja 2001.
o sastavljanju privremenih popisa objekata trećih zemalja iz kojih države članice odobravaju uvoz želatine namijenjene prehrani ljudi
(priopćena pod brojem dokumenta C(2001) 1788)
(Tekst značajan za EGP)
(2001/556/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1), kako je zadnje izmijenjena Odlukom Vijeća 98/603/EZ (2), a pogotovo njezin članak 2. stavak 1.,
budući da:
(1)
U dijelu XIII. Priloga Odluci Komisije 94/278/EZ (3), kako je zadnje izmijenjena Odlukom 98/597/EZ (4), navodi se popis trećih zemalja iz kojih države članice odobravaju uvoz želatine namijenjene prehrani ljudi.
(2)
U poglavlje 4. Priloga II. Direktivi Vijeća 92/118/EEZ od 17. prosinca 1992. o utvrđivanju zahtjeva za zdravlje životinja i zahtjeva za javno zdravstvo kojima se uređuje trgovina i uvoz u Zajednicu proizvoda koji ne podliježu navedenim zahtjevima utvrđenim u posebnim pravilima Zajednice iz Priloga A dijela I. Direktive 89/662/EEZ te, s obzirom na patogene tvari, iz Direktive 90/425/EEZ (5), kako je zadnje izmijenjena Odlukom 1999/724/EZ (6), određuju se zdravstveni uvjeti primjenljivi na stavljanje na tržište i za uvoz želatine namijenjene prehrani ljudi. Nadalje, Odlukom Komisije 2000/20/EZ (7) određuju se zdravstveni certifikati za uvoz želatine iz trećih zemalja.
(3)
Komisija je primila popise objekata iz trećih zemalja navedenih u dijelu XIII. Priloga Odluci 94/278/EZ. Komisija je od nadležnih tijela tih trećih zemalja dobila jamstva da njihovi objekti u potpunosti zadovoljavaju relevantne zdravstvene zahtjeve Zajednice.
(4)
Kako bi se osiguralo dovoljno vremena da Zajednica provede inspekcije u trećim zemljama, u svrhu provjere ispravnosti gore navedenih jamstava nadležnih tijela trećih zemalja kojih se to tiče te kako bi se izbjeglo remećenje trgovine s trećim zemljama, trebalo bi sastaviti privremeni popis objekata koji proizvode želatinu za prehranu ljudi, u skladu s postupkom navedenim u Odluci 95/408/EEZ.
(5)
Mjere donesene ovom Odlukom u skladu su s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Države članice odobravaju uvoz želatine namijenjene prehrani ljudi iz objekata navedenih u Prilogu.
Članak 2.
Ova se Odluka primjenjuje od 1. rujna 2001.
Članak 3.
Ova je Odluka upućena državama članicama.
Sastavljeno u Bruxellesu 11. srpnja 2001.

Labels: 0
3
17